b'\n_START_ARTICLE_\nKauno \xc5\xa0an\xc4\x8di\xc5\xb3 mokykla-daugiafunkcis centras\n_START_SECTION_\nIstorija\n_START_PARAGRAPH_\n1945\xc2\xa0m. sausio 1 d. Kauno VI gimnazija padalinta \xc4\xaf VI berniuk\xc5\xb3 ir VII mergai\xc4\x8di\xc5\xb3 gimnazijas. Mokykl\xc5\xb3 direktoriumi paskirtas Vladas \xc5\xa0al\xc4\x8di\xc5\xabnas. Abi gimnazijos dirbo tame pa\xc4\x8diame pastate, mergait\xc4\x97s mok\xc4\x97si ryte, per pirm\xc4\x85j\xc4\x85 pamain\xc4\x85._NEWLINE_1950\xc2\xa0m. pertvarkius miesto mokykl\xc5\xb3 tinkl\xc4\x85, Kauno VII gimnazija buvo pavadinta Kauno 7-\xc4\x85ja vidurine mokykla, o rugs\xc4\x97jo 1 d. perkelta \xc4\xaf V Kranto gatv\xc4\x99. Tai jau buvo mi\xc5\xa1ri mokykla. 1968\xc2\xa0m. lapkri\xc4\x8dio m\xc4\x97n. baigtas statyti naujas tipinis mokyklos pastatas Vokie\xc4\x8di\xc5\xb3 gatv\xc4\x97je Nr. 164._NEWLINE_1991\xc2\xa0m. Kauno 7-toji vidurin\xc4\x97 mokykla prad\xc4\x97jo dirbti be pradini\xc5\xb3 klasi\xc5\xb3, nes suformuota I-oji pradin\xc4\x97 mokykla. 1996\xc2\xa0m. mokyklai suteiktas \xc5\xa0an\xc4\x8di\xc5\xb3 vidurin\xc4\x97s mokyklos vardas. Nuo 1998\xc2\xa0m. mokykloje prad\xc4\x97tas profilinis mokymas. 2015\xc2\xa0m. mokykla perreorganizuota \xc4\xaf pagrindin\xc4\x99 mokykl\xc4\x85.'